Arheološko nalazište Veliki Mošunj
<s>Arheološko nalazište Veliki Mošunj nalazi se na teritoriji opštine Vitez, u dolini rijeke Lašve, Bosna i Hercegovina.</s><s>Na njemu je pronađena ostava iz bronzanog doba, 10. i 9. stoljeća p.n.e, s nekim vrijednijim predmetima, bronzane žice, lim i dr, koji dokazuju da je ostava bila vlasništvo zanatlije, kovača i gravera.</s><s>U ostavi je nađena gotovo cjelokupna borbena oprema izrađena za bogatijeg i istaknutijeg pojedinca toga doba, prvenstveno od bronze.</s><s>Sa umjetničkog stanovišta, najzanimljivija su tri predmeta iz ovog nalaza.</s>

<s>Okrugla bronzana ploča 
Konveksna okrugla bronzana ploča, prečnika je nešto više od 30 cm, za koju se smatra da je bila srednji dio štita.</s><s>Napravljena je prilično komplikovanim procesom.</s><s>Gruba forma je vjerovatno izlivena, a zatim oplemenjena kovanjem.</s><s>Kuke za pričvršćivanje i ukrasna "zdjela" na vrhu su naknadno pričvršćene zakovicama i zavarivanjem.</s><s>Cijela vanjska površina je prvo fino polirana, a zatim  je precizno uklesano 36 krugova, sa pravilnim razmacima, sa uređajem tipa tocila.</s><s>Između krugova su gravirani ornament (šrafirani trouglovi, visoki trougao na mjestu pričvršćivanja kuke sa unutrašnje strane, koncentrični krugovi).</s><s>Ostali detalji  su gravirani slobodnom rukom, a redovi malih polukrugova otkucani su "zumbom".</s>

<s>Mač sa koricama 
Drugi i najreprezentativniji nalaz unutar ostav je bronzani mač s drškom od punog metala i s koricama.</s><s>Riječ je o vrsti kratkog mača koji je pronađen na nekoliko lokacija u Bosni i Hercegovini, dok je u Velikoj Gradini u Varvari pronađeno nekoliko primjeraka kalupa u kojima su izrađivani.</s><s>Mačevi ovog tipa su obično imali korice od nekog materijala organskog porijekla (vjerovatno od kože i drveta), a samo su krajevi ovih korica bili od bronze.</s><s>Mošunjski uzorak je izuzetak jer je poklopac u potpunosti izrađen od bronze.</s><s>Na maču je ukras čija su dekorativna obilježja vodeći motivi zapadnobalkanskoga geometrijskog stila – u vidu dva niza koso šrafiranih trouglova, između kojih nastaje negativ cik-cak motiva u obliku trake.</s><s>Izbor motiva je prilično skroman, ali je kompozicija znalački izvedena.</s>

<s>Pektoral 
Treći predmet iz ove ostave, pronađen je u dijelovima i tada je pogrešno restauriran, pa se dugo nije znalo kako izgleda i kojem vremenu kojem pripada.</s><s>Kasnije je ta misterija razjašnjena, pa je utvrđeno da se radi o vrsti prsnog nakita.</s><s>U osnovi se sastoji od pravougaone ploče i lančića sa privjescima.</s><s>Pločica nije izlivena u jednom komadu, već je sastavljena od traka bronzanog lima.</s><s>Važan je, međutim, njegov pravougaoni oblik, na čijim se gornjim uglovima nalaze stilizirane ptice.</s><s>To je najstariji poznati primjerak ovog tipa pektorala.</s><s>Nešto mlađe varijante (sa pticama, odnosno konjskim glavama na uglovima) poznate su iz zapadnijih krajeva, na teritorijama Liburna i Japoda.</s><s>Predpostavlja se da je ovaj tip nakita, nastao u radionicama centralne Bosne početkom prvog milenijuma p.n.e, bio prenesen na zapad, gdje su ga lokalne radionice nešto modifikovale, čuvajući duh i tradiciju zapadnobalkanskog geometrijskog stila.</s>

<s>Izvori</s>

<s>Dezitijati
Ilirska arheološka nalazišta u Bosni i Hercegovini
Vitez</s>

